Broj: 01-076/24-4128

Podgorica, 21.11.2024. godine

Klub poslanikaDemokrate

Poslanik, g-dinMomčilo Leković

**POSLANIČKO PITANJE**

Postovani predsjednice Vlade,

Postavljam Vam pitanja koja muče građane Cme Gore, a odgovori na njih mogli bi rasvijetliti aktuelno stanje u pravosuđu i njegovu djelimičnu povezanost sa centrima moći i licima optuženim za izvršenje najtežih krivičnih djela iz oblasti organizovanog kriminala i korupcije:

1. Da li puštanje na slobodu izvršilaca teških krivičnih djela od strane cmogorskih sudova ukazuje na to da u sudskoj grani vlasti ima i onih sudija koje presude donose pod uticajem centara moći? Optužbe na račun bivše predsjednice Vrhovnog suda Vesne Medenice, koja mjesecima odlaže sopstveno suđenje, dodatno osnažuju ovaj narativ. Zar nije logičnije da neko ko tvrdi da je nevin insistira na brzom okončanju sudskog procesa kako bi to i dokazao?
2. Da li Vesna Medenica, Zoran Lazović, Veselin Veljović, Petar Lazović, Milivoje Katnić i brojna druga lica, imaju kontrolu nad pojedinim licima u sve tri grane vlasti, uprkos njihovom procesuiranju od strane SDT?
3. Da li se narativ o odgovornosti za 10 ubistava tokom mandata post-režimskih vlada pokušava iskoristiti za diskreditaciju trenutne vlasti, uprkos činjenici da je samo u mandatu 41. Vlade bilo 42 ubijena lica u kriminalnim obračunima i šest slučajno ubijenih nevinih građana koja su stradala prilikom tih obračuna, dok za vrijeme njihove trodecenijske vladavine preko 730 ubijenih lica? Da li se ovakvim manipulacijama u sadejstvu sa određenim društveno-političkim akterima pokušavaju na vlast vratiti članovi ozloglašenih kriminalnih klanova?
4. S obzirom na ogroman broj afera bivšeg režima otkrivenih u određenim resorima, da li su ovi pokušaji zapravo usmjereni na zaustavljanje istraga koje ugrožavaju interese pojedinaca povezanih sa kriminalnim i političkim strukturama bivšeg režima?

Odgovor tražim i u pisanoj formi, dok ću pitanje obrazložiti na sjednici Skupštine Crne Gore.

**ODGOVOR**

Uvaženi poslaniče Lekoviću,

Hvala Vam na postavljenim pitanjima koja otvaraju neke od ključnih tema o stanju u pravosuđu, djelovanju kriminalnih struktura i odgovornosti institucija.

1.

Razumijem i dijelim zabrinutost građana zbog slučajeva u kojima su optuženi za teška krivična djela oslobođeni bez adekvatnog nadzora, što ostavlja posljedice i predstavlja rizike po sigurnost i povjerenje u pravosudni sistem. To zahtijeva hitnu pažnju i djelovanje nadležnih tijela, poput Sudskog savjeta i Etičkog odbora. Vlada, u okvirima svojih nadležnosti, insistira na jačanju profesionalizma i odgovornosti u sudstvu, jer su greške koje ugrožavaju sigurnost građana apsolutno neprihvatljive.

Kroz program *Evropa sad 2, ali i ostale mjere,* stvaramo bolje uslove i dodatnu podršku za zaposlene u pravosuđu, istovremeno očekujući veću odgovornost za efikasno, pravedno i zakonito postupanje.

Slučaj bivše predsjednice Vrhovnog suda, kao i ostali, koji otvaraju pitanja integriteta bivših čelnika u sistemu bezbjednosti i pravosuđa, ukazuju na hitnost reformi koje će obezbijediti nezavisno, ali i odgovorno sudstvo. Određeni postupci su u toku i uzdržaću se od bilo kakvih komentara, ali je porazno da je neko, ko je decenijama bio na čelnim pozicijama u pravosuđu, danas na optuženičkim klupama, pritvorima, da se tereti za ozbiljna krivična djela.

2.

Borba protiv organizovanog kriminala i korupcije ključna je za pravedno i funkcionalno društvo. U tom smislu, svaka akcija Specijalnog državnog tužilaštva protiv pripadnika i osoba povezanih sa kriminalnim strukturama krupan je korak naprijed u rješavanju naslijeđenih, sistemskih problema. Iako se suočavamo s posljedicama dugogodišnje tolerancije kriminalnih mreža unutar institucija, aktuelna Vlada odlučno radi na uspostavljanju sistema koji garantuje vladavinu prava.

Zadovoljni smo trenutnom saradnjom institucija, koje se bave istragama, a radimo i na izmjenama krivično-pravnog zakonodavstva. Vjerujemo da ćemo u narednom periodu imati kvalitetnije uslove za procesuiranje osumnjičenih i optuženih, ali isto tako i efikasnije postupke i brže donošenje prvostepenih i pravosnažnih presuda. To je, svakako, jedan od preduslova i za zatvaranje pregovaračkog poglavlja 23.

3.

Gospodine Lekoviću,

Ukazujete, s pravom, i na zabrinutost povodom narativa koji se koristi za političku diskreditaciju. Manipulisanje tragičnim događajima, poput kriminalnih obračuna, nije samo neetično, već može ozbiljno ugroziti povjerenje građana u institucije. Ipak, važno je analizirati činjenice, koje upućuju na značajno veći broj ubistava u ranijem periodu. Višedecenijski problemi kriminalnih obračuna i posljedice takvog djelovanja, rezultat su sistemske slabosti, a ne pojedinačnih grešaka trenutne vlasti.

4.

Što se tiče afera iz prošlosti, svaka mora biti istražena do kraja, a odgovorni procesuirani, bez obzira na političku pripadnost ili institucionalnu poziciju. Vlada ostaje posvećena podršci svim institucijama u borbi protiv kriminala i korupcije, kao i stvaranju sistema koji neće zavisiti od pojedinaca, već od zakona i vladavine prava.

S poštovanjem,

**PREDSJEDNIK**

**mr Milojko Spajić**